Влада на Република Македонија
Од Википедија, слободна енциклопедија
Владата на Република Македонија е носител на извршната власт и е составена од претседател на владата и министри.
[уреди] Начин на избор
По одржувањето на парламентарни избори, Претседателот на Република Македонија е должен во рок од десет дена од конституирањето на новоизбраното Собранието, мандатот за состав на Владата да го довери на кандидат на партијата, односно партиите што имаат мнозинство во Собранието. Потоа, мандаторот во рок од 20 дена од денот на доверувањето на мандатот, на Собранието му поднесува програма и го предлага составот на Владата. Откако тоа ќе го направи, Собранието ја избира Владата со мнозинство гласови од вкупниот број пратеници.
[уреди] Надлежности
Според Уставот на Република Македонија надлежност на македонската влада е:
- да ја утврдува политиката на извршувањето на законите и другите прописи на Собранието и е одговорна за нивното извршување;
- да предлага закони, републички буџет и други прописи што ги донесува Собранието;
- да предлага просторен план на Републиката;
- да предлага одлука за резервите на Републиката и се грижи за нивно извршување;
- да донесува уредби и други прописи за извршување на законите;
- да утврдува начела за внатрешна организација и за работа на министерствата и другите органи на управата, ја насочува и врши надзор над нивната работа;
- да дава мислење за предлозите на закони и други прописи кои на Собранието му ги поднесуваат други овластени предлагачи;
- да одлучува за признавање на држави и влади;
- да воспоставува дипломатски и конзуларни односи со други држави;
- да донесува одлуки за отворање на дипломатско-конзуларни претставништва во странство;
- да предлага именување амбасадори и пратеници на Република Македонија во странство и именува шефови на конзуларни претставништва;
- да предлага јавен обвинител;
- да врши именувања и разрешувања на носители на јавни и други функции утврдени со Уставот и со закон и
- да врши други работи утврдени со Уставот и со закон.
Владата и секој нејзин член одговараат пред Собранието за својата работа. Одлуката за изгласување недоверба на Владата се донесува со мнозинство гласови од вкупниот број пратеници. Ако на Владата и е изгласана недоверба, Владата е должна да поднесе оставка.
- Види исто така Досегашни Влади на Република Македонија